CELEX: 32011R0312
Language: ro
Date: 2011-03-30 00:00:00
Title: Regulamentul (UE) nr. 312/2011 al Comisiei din 30 martie 2011 privind clasificarea anumitor mărfuri în Nomenclatura combinată

1.4.2011   
            
            
               RO
            
            
               Jurnalul Oficial al Uniunii Europene
            
            
               L 86/53
            
         REGULAMENTUL (UE) NR. 312/2011 AL COMISIEI
   din 30 martie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este oportun să se prevadă posibilitatea invocării în continuare de către titular, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Articol (așa-numit „transmițător cu ultrasunete”) compus dintr-un element piezoelectric în formă de disc din ceramică la care este atașată o membrană metalică cu un con cu orientare radială. Ansamblul este fixat pe o placă de bază și montat într-o carcasă din plastic cu mufe de conectare.
                              Sub acțiunea curentului alternativ, elementul piezoelectric oscilează, producând unde ultrasonore (inaudibile pentru urechea umană) transmise prin aer. Articolul convertește semnalele electrice în unde ultrasonore.
                              Articolul este folosit în numeroase aplicații, inclusiv măsurarea distanței de către sistemele de ajutor pentru parcare, supravegherea spațiului la alarmele auto și măsurarea nivelului lichidelor în anumite produse.
                           
                        
               
                  8548 90 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 8548, 8548 90 și 8548 90 90.
                  Deoarece articolul nu poate fi considerat drept parte a unei mașini specifice de la secțiunea XVI, clasificarea în temeiul notei 2 de la secțiunea XVI este exclusă.
                  Deoarece articolul nu poate fi considerat drept parte a unui instrument sau aparat specific de la capitolul 90, clasificarea în temeiul notei 2 de la capitolul 90 este de asemenea exclusă.
                  Articolul este o parte electrică de mașini sau aparate, nedenumită și necuprinsă în altă parte în capitolul 85.
                  În consecință, articolul trebuie clasificat la codul NC 8548 90 90.
               
            
                  
                              2.
                           
                           
                              Articol (așa-numit „receptor cu ultrasunete”) compus dintr-un element piezoelectric în formă de disc din ceramică la care este atașată o membrană metalică cu un con cu orientare radială. Ansamblul este fixat pe o placă de bază și montat într-o carcasă din plastic cu mufe de conectare.
                              Undele ultrasonore (inaudibile pentru urechea umană) determină oscilarea elementului piezoelectric, care convertește undele în semnale electrice.
                              Articolul este folosit în numeroase aplicații, inclusiv măsurarea distanței de către sistemele de ajutor pentru parcare, supravegherea spațiului la alarmele auto și măsurarea nivelului lichidelor în anumite produse.
                           
                        
               
                  8548 90 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 8548, 8548 90 și 8548 90 90.
                  Deoarece articolul nu poate fi considerat drept parte a unei mașini specifice de la secțiunea XVI, clasificarea în temeiul Notei 2 de la secțiunea XVI este exclusă.
                  Deoarece articolul nu poate fi considerat drept parte a unui instrument sau aparat specific de la capitolul 90, clasificarea în temeiul notei 2 de la capitolul 90 este de asemenea exclusă.
                  Articolul este o parte electrică de mașini sau aparate, nedenumită și necuprinsă în altă parte în capitolul 85.
                  În consecință, articolul trebuie clasificat la codul NC 8548 90 90.